Így készíthetsz házi antibiotikumot fillérekből: felturbózza a szervezetedet - Blikk Rúzs
2019. jan. 2. 12:40
#házi antibiotikum
Ezzel megelőzheted a nagyobb bajt, ráadásul mellékhatásai sincsenek
Őseink számos kísérletezés során rájöttek, hogy egyes növények milyen áldásos hatással lehetnek a szervezetre és támogathatnak minket bizonyos nyavalyák leküzdésében. Ebben a nyálkás, hideg téli időszakban könnyebben legyengülünk, de a melegebb hónapokban is ledönthet a lábunkról egy makacs betegség.
Ezért fogjuk veletek megosztani egy szuper antibiotikus tonik receptjét, amely hatékonyan megküzd bármilyen bakteriális megbetegedéssel és támogatja az immunrendszert a vírusos megbetegedések esetén is.
Érdemes elkészíteni ezt a csodaitalt, amely akár egy nap alatt rendbe hoz, mielőtt egyből az orvoshoz szaladnál és különféle szintetikus szerekkel próbálnád gyógyítani magad. Fordulj inkább a természet bőséges kincsestárához.
2 evőkanál gyömbér (frissen reszelt vagy őrölt)
2 evőkanál nyers méz
1/2 evőkanál őrölt chili paprika
1 dl friss citromlé vagy almaecet
Keverd össze a száraz hozzávalókat egy tálban.
Add hozzá a mézet és alaposan kever össze a hozzávalókat.
Folyamatosan adagolva a citromlevet vagy az almaecetet, keverd el jól az elegyet.
Töltsd ezt a sűrű folyadékot egy jól zárható üvegbe, majd szobahőmérsékleten hagyd állni nagyjából 3 órát.
Hűtőszekrényben tárold!
Fogyassz belőle minden reggel 1 evőkanállal megelőzésképpen, ha betegséggel küzdesz, akkor 2 evőkanállal is. Ennél többet már nem érdemes.
Hogy miért használ?
A nyers mézben számos olyan vegyület van, amely gyulladáscsökkentő hatású, emellett némi vitamint és ásványi anyagot is tartalmaz.
A fokhagyma erős antibiotikus hatással rendelkezik, amit az allicin nevű vegyületnek köszönhetünk. Emellett antioxidáns hatással bír és a vérzsír értékeket is jótékonyan befolyásolja.
A gyömbér ismert hatóanyagai, a zingeron és shogaol. Egy erőteljes gyulladáscsökkentő hatással rendelkező növény, amely javítja az emésztést és serkenti a vérkeringést.
A chili paprika az egyik legerősebb természetes vérkeringés serkentő és antibiotikus hatással rendelkezik.